FEStes Majors Autogestionades aLboraia | Lloc web de la FESMAL | Pàgina 2
4 poetes, un actor i un cantautor converteixen en èxit la segona Diada d’Estellés
Posted: 4 Setembre 2011 in Uncategorized
Malgrat la previsió meteorològica, aquest dissabte 3 de setembre prop d’un centenar de persones es van acostar a aquest poble de l’horta per retre homenatge al poeta de la comarca, Vicent Andrés Estelles, gràcies al dinar organitzat per les Festes Majors Autogestionades d’Alboraia (FESMAL).
El dinar, caldera d’arròs amb fesols i naps i amanides de l’horta, va transcórrer en un ambient festiu i musical fins a les 4 de la vesprada, moment en què els poetes, coordinats pel poeta local Andreu Galán, començaren el recital de poesia. Aquest, però, hagué de realitzar-se en el garatge de la família Galán, ja que també la pluja volgué estar present en l’acte i no va aconseguir agualir l’esplèndida jornada.
Els poetes Andreu Galán, Ivan Brull, Encarna Sant-Celoni, Manel Marí i l’actor Domingo Chinchilla, acompanyats a la guitarra pel cantautor Àlvar Carpi, a més de l’actuació del cantautor, amenitzaren la vesprada i animaren molts dels assistents a participar-hi, per tal de conéixer més a fons l’obra del poeta.
FESMAL es felicita per l’èxit de la Diada, i vol mostrar el seu agraïment a tothom, per l’assistència i la participació, encara que especialment a tots els poetes participants i a la família Galán, per l’aixopluc facilitat: ells han fet possible la diada un any més.
Homenatge blocaire a Estellés
“Cant de Vicent”, Vicent Andrés Estellés
3 de setembre 2011, Diada d’Estellés
Posted: 28 Agost 2011 in Uncategorized
Per a la sobretaula, ANDREU GALAN, MANEL MARÍ, IVAN BRULL, DAVID C. BOU, DOMINGO CHINCHILLA, ENCARNA SANT-CELONI i ALVAR CARPI ja ens han confirmat la seua presència per recitar i musicar l’homenatge.
Tothom està convidar a participar-hi!
3 de setembre de 2011, 2a Diada d’Estellés a Alboraia
Posted: 21 Agost 2011 in Uncategorized
Per segon any consecutiu, Alboraia celebrarà la Diada d’Estellés, un homenatge al poeta amb motiu de l’aniversari del seu naixement.
Les Festes Majors Autogestionades d’Alboraia (FESMAL) us animem a participar en les activitats que hem preparat per al proper dissabte 3 de setembre.
Dinar, recitals de poesia i molt més… Però sobretot bona companyia!
Els tiquets del dinar ja podeu comprar-los en els següents establiments col·laboradors:
–Cafeteria Casa de Cultura (carrer de la Mar, s/n).
–Café Tocat (carrer València, 13).
–Lenceria Marian (avinguda Ausiàs March, 22).
Per només 7€: caldera, picadeta, beguda, bona companyia i molta poesia!!
FESMAL 2011, DEL 2 AL 10 DE JULIOL, ALBORAIA
Posted: 25 Juny 2011 in Uncategorized
En deshonor al nostre patró Sant Tòfol, les FESTES MAJORS AUTOGESTIONADES D’ALBORAIA (FESMAL) hem elaborat una programació d’actuacions i tallers del 2 al 10 de juliol.
I en honor a aquest deshonor, enguany comptem amb dos cartells anunciadors. Trieu el vostre!!
I ací el plànol d’ubicació d’enguany! Cada any, en un lloc diferent!
4t APLEC DE L’HORTA NORD, A ALBORAIA
Posted: 11 Mai 2011 in Activitats
Alboraia Per la Cultura, Llaurant Cultura i Dimonis de l’Avern han promogut la realització del 4t Aplec de l’Horta Nord a Alboraia, junt a d’altres associacions de la comarca.
Aquest aplec és una trobada lúdica organitzada per una vintena de col·lectius de la comarca, on es tracten i debaten les diferents problemàtiques, a més de diverses manifestacions de cultura popular. Com a cloenda, enguany, les actuacions del XufaRock: Pepet i Marieta i Bajoqueta Rock, entre d’altres.
Tota la informació està disponible en el blog: APLEC HORTA NORD.
Mercat d’Intercanvi de Llibres: LLIBRESLLIURES
Posted: 14 Abril 2011 in Activitats
El pròxim diumenge 17 d’abril entre les 10’30 i les 14 farem un mercat d’intercanvi de llibres a la plaça del Carme. Hi hauran presentacions de llibres, espectacle per a tots els públics i la presentació de la campanya Llibreslliures.
Porteu els vostres llibres adormits i intercanvieu-los per a tornar a donar-los una oportunitat, ells ho farien per vosaltres!!